ddrg/super_eurlex huggingface dataset:
Úradný vestník L 244 , 16/09/1999 S. 0041 - 0041



Nariadenie Komisie (ES) č. 1972/1999 z 15. septembra 1999, ktorým sa mení a dopĺňa nariadenie (EHS) č. 3600/92 stanovujúce podrobné pravidlá implementácie prvej etapy pracovného programu uvedeného v článku 8 (2) smernice Rady 91/414/EHS o umiestňovaní prípravkov na ochranu rastlín na trh KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/414/EHS z 15. júla 1991 o umiestňovaní prípravkov na ochranu rastlín na trh [1], ktorá bola naposledy zmenená a doplnená smernicou Komisie 1999/1/ES [2], a najmä na jej článok 8 (2), (1) keďže prehodnotenie účinných látok, ktoré sú na trhu už dva roky po notifikácii smernice 91/414/EHS podľa článku 8 (2) tejto smernice, organizuje Komisia na základe spoločne vypracovaného a koordinovaného programu ustanoveného v nariadení Komisie (EHS) č. 3600/92 [3], ktoré bolo naposledy zmenené a doplnené nariadením (ES) č. 1199/97 [4], v rámci ktorého členské štáty plnia osobitné úlohy prispievajúce k vedeckému a technickému hodnoteniu, ktoré sú základom pre regulačné rozhodnutia prijaté na úrovni spoločenstva; (2) keďže je nevyhnutné, aby každá zainteresovaná strana mala čo najskôr prístup k aktualizovaným informáciám týkajúcim sa testov a výskumov, vo vzťahu ku ktorým bol vznesený nárok na ochranu údajov, ako aj k tým, ktoré sa týkajú testov a výskumov, ktoré budú možno potrebné v neskoršej etape s cieľom hodnotenia a prijatia rozhodnutia o príslušnej účinnej látke; keďže tieto informácie má dať k dispozícii členský štát spravodajca; (3) keďže nariadenie Komisie (EHS) č. 3600/92 sa má preto zmeniť a doplniť, aby sa zabezpečil prístup každej zainteresovanej strany k takýmto informáciám; (4) keďže opatrenia stanovené v tomto nariadení sú v súlade so stanoviskom Stáleho výboru pre zdravie rastlín, PRIJALA TOTO NARIADENIE: Článok 1 Druhá veta druhého pododseku článku 7 (3) nariadenia (EHS) č. 3600/92 sa mení a dopĺňa takto: "Členský štát spravodajca dá na základe osobitnej žiadosti k dispozícii alebo bude mať pripravené poskytnúť na konzultácie zainteresovanými stranami nasledovné: - informácie uvedené v bode d) odseku 1, okrem tých jeho prvkov, ktoré boli akceptované ako dôverné podľa článku 14 smernice, - názov účinnej látky, - obsah čistej účinnej látky vo vyrobenom prípravku, - zoznam všetkých údajov požadovaných na posúdenie zaradenia účinnej látky do prílohy I k smernici, po prvé tých, ktoré sú obsiahnuté v spravodajcovej správe a po druhé tých, v konečnej podobe po konzultácii Komisie s odborníkmi uvedenými v nasledujúcom odseku." Článok 2 Toto nariadenie nadobúda účinnosť 1. októbra 1999. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 15. septembra 1999 Za Komisiu Franz Fischler člen Komisie [1] Ú. v. ES L 230, 9.8.1991, s. 1. [2] Ú. v. ES L 21, 28.1.1999, s. 21. [3] Ú. v. ES L 366, 15.12.1992, s. 10. [4] Ú. v. ES L 170, 28.6.1997, s. 19. --------------------------------------------------
Úradný vestník L 046 , 20/02/1999 S. 0013 - 0014



Nariadenie Komisie (ES) č. 378/1999 z 19. februára 1999, ktorým sa dopĺňa príloha k nariadeniu (ES) č. 2400/96 o zápise určitých názvov do "Registra chránených označení pôvodu a chránených zemepisných označení" uvedeného v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením Komisie (ES) č. 1068/97 [2], a najmä na jeho článok 6 (3) a (4), keďže podľa článku 5 nariadenia (EHS) č. 2081/92 Grécko, Španielsko a Francúzsko zaslali Komisii prihlášky na zápis niekoľkých názvov ako označení pôvodu; keďže v súlade s článkom 6 (1) nariadenia (EHS) č. 2081/92 sa zistilo, že prihlášky spĺňajú všetky v ňom ustanovené požiadavky a že obsahujú najmä všetky informácie požadované v súlade s jeho článkom 4; keďže Komisia neobdržala žiadne námietky v zmysle článku 7 nariadenia (EHS) č. 2081/92 po uverejnení názvov uvedených v prílohe k tomuto nariadeniu v Úradnom vestníku Európskych spoločenstiev [3]; keďže uvedené názvy by sa preto mali zapísať do "Registra chránených označení pôvodu a chránených zemepisných označení", a mali by byť chránené v rámci spoločenstva ako chránené označenia pôvodu; keďže príloha k tomuto nariadeniu dopĺňa prílohu k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 38/1999 [5], PRIJALA TOTO NARIADENIE: Článok 1 Názvy v prílohe k tomuto nariadeniu sa pridali do prílohy k nariadeniu (ES) č. 2400/96 a zapísali sa ako chránené označenia pôvodu (CHOP) do "Registra chránených označení pôvodu a chránených zemepisných označení" ustanoveného v článku 6 (3) nariadenia (EHS) č. 2081/92. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 19. februára 1999 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 156, 13.6.1997, s. 10. [3] Ú. v. ES C 207, 3.7.1998, s. 2; Ú. v. ES C 201, 27.6.1998, s. 2; Ú. v. ES C 172, 6.6.1998, s. 9; Ú. v. ES C 120, 18.4.1998, s 12. [4] Ú. v. ES L 327, 18.12.1996, s. 11. [5] Ú. v. ES L 5, 9.1.1999, s. 62. -------------------------------------------------- PRÍLOHA VÝROBKY UVEDENÉ V PRÍLOHE II K ZMLUVE ES, URČENÉ NA ĽUDSKÚ SPOTREBU Čerstvé mäso a vnútornosti ŠPANIELSKO Cordero Manchego (CHZO) Syr ŠPANIELSKO Queso Majorero (CHOP) Ovocie a zelenina FRANCÚZSKO Muscat du Ventoux (CHOP) Olives cassées de la Vallée des Baux de Provence (CHOP) Olives noires de la Vallée des Baux de Provence (CHOP) ŠPANIELSKO Avellana de Reus (CHOP) Chufa de Valencia (CHOP) INÉ VÝROBKY UVEDENÉ V PRÍLOHE II FRANCÚZSKO Mušty Cornouaille (CHOP) Pays d’Auge/Pays d’Auge Cambremer (CHOP) GRÉCKO Κρόκος Κοζάνης (Krokos Kozanis) (CHOP) --------------------------------------------------
Úradný vestník L 122 , 24/05/2000 S. 0027 - 0028



Nariadenie Rady (ES) č. 1080/2000 z 22. mája 2000 o podpore pre Dočasnú misiu Organizácie Spojených národov v Kosove (UNMIK) a Úrad vysokého predstaviteľa v Bosne a Hercegovine (OHR) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 308, so zreteľom na návrh Komisie, so zreteľom na stanovisko Európskeho parlamentu [1], keďže: (1) V Kosove a v Bosne a Hercegovine, kde spoločenstvo uplatňuje aktívnu politiku obnovy, poskytovania pomoci pri návrate utečencov a vysídlených osôb a hospodárskej a regionálnej spolupráce, medzinárodné spoločenstvo ustanovilo orgány na zabezpečenie prechodnej civilnej správy a vykonávanie mierových dohôd, menovite Dočasnú misiu Organizácie Spojených národov v Kosove (UNMIK) a Úrad vysokého predstaviteľa v Bosne a Hercegovine (OHR). (2) Včasné ustanovenie a pravidelná činnosť týchto orgánov môže byť dôležitým činiteľom optimalizujúcim efektívnosť pomoci spoločenstva v rámci tejto politiky. (3) Preto má byť zabezpečený právny rámec na poskytovanie finančnej pomoci Spoločenstva týmto dvom orgánom. (4) Činnosti uvedené v tomto nariadení spadajú do rámca politiky spoločenstva v Kosove a v Bosne a Hercegovine a sú nevyhnutné na dosiahnutie jedného z cieľov zmluvy. Zmluva neustanovuje pre prijatie tohto nariadenia iné právomoci ako tie, ktoré sú uvedené v článku 308, PRIJALA TOTO NARIADENIE: Článok 1 1. V rámci svojej politiky obnovy, poskytovania pomoci pri návrate utečencov a vysídlených osôb a hospodárskej a regionálnej spolupráce s Kosovom a s Bosnou a Hercegovinou spoločenstvo finančne prispieva na zriadenie a činnosť UNMIK (štvrtý pilier) a OHR. 2. Financovanie sa uskutočňuje vo forme dotácií do rozpočtov UNMIK a OHR. Článok 2 1. Činnosti, na ktoré sa vzťahuje toto nariadenie, vykonáva Komisia. 2. Výška dotácie, oprávnených výdavkov, príslušné obdobie, vykonávacie postupy a postupy na kontrolu spravovania a definitívneho použitia dotácií spoločenstva sú predmetom dohody o financovaní medzi Komisiou konajúcou v mene spoločenstva a prijímajúcimi orgánmi. Podmienky tejto dohody o financovaní zabezpečia spravodlivé rozdelenie nákladov medzi Európskou úniou a ďalšími členmi medzinárodného spoločenstva. Článok 3 Komisia kontroluje vykonávanie tohto nariadenia a pravidelne podáva správu Európskemu parlamentu a Rade. Článok 4 Dohody o financovaní a každá zmluva alebo vykonávacie nástroje z nej vyplývajúci výslovne zabezpečia, aby Komisia alebo orgány splnomocnené Komisiou, Dvor audítorov a Európsky úrad pre boj proti podvodom (OLAF) mohli v prípade potreby vykonávať kontroly na mieste. Článok 5 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 22. mája 2000 Za Radu predseda J. Gama [1] Stanovisko zaujaté dňa 4. mája 2000 (ešte neuverejnené v úradnom vestníku). --------------------------------------------------
Úradný vestník L 228 , 08/09/2000 S. 0057 - 0058



Nariadenie Komisie (ES) č. 1904/2000 zo 7. septembra 2000, ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení, uvedeného v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením Komisie (ES) č. 1509/2000 [2], a najmä na jeho článok 6 (3) a (4), keďže: (1) Podľa článku 5 nariadenia (EHS) č. 2081/92 Taliansko zaslalo Komisii prihlášky na zápis určitých názvov ako označení pôvodu a ako zemepisných označení. (2) V súlade s článkom 6 (1) uvedeného nariadenia sa zistilo, že prihlášky spĺňajú všetky v ňom ustanovené požiadavky a že obsahujú najmä všetky informácie požadované v súlade s jeho článkom 4. (3) Komisii neboli doručené žiadne námietky v zmysle článku 7 uvedeného nariadenia, pokiaľ ide o názvy uvedené v prílohe k tomuto nariadeniu, po ich uverejnení v Úradnom vestníku Európskych spoločenstiev [3]. (4) Názvy by sa preto mali zapísať do Registra chránených označení pôvodu a chránených zemepisných označení a mali by byť chránené v rámci spoločenstva ako chránené z označenia pôvodu alebo chránené zemepisné označenia. (5) Príloha k tomuto nariadeniu dopĺňa prílohu k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 1651/2000 [5], PRIJALA TOTO NARIADENIE: Článok 1 Názvy v prílohe k tomuto nariadeniu sa pridali do prílohy k nariadeniu (ES) č. 2400/96 a zapísali sa ako chránené označenia pôvodu (CHOP) alebo chránené zemepisné označenia (CHZO) do Registra chránených označení pôvodu a chránených zemepisných označení ustanoveného v článku 6 (3) nariadenia (EHS) č. 2081/92. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 7. septembra 2000 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 174, 13.7.2000, s. 7. [3] Ú. v. ES C 347, 3.12.1999, s. 2 aÚ. v. ES C 358, 10.12.1999, s. 2. [4] Ú. v. ES L 327, 18.12.1996, s. 11. [5] Ú. v. ES L 189, 27.7.2000, s. 15. -------------------------------------------------- PRÍLOHA VÝROBKY VYMENOVANÉ V PRÍLOHE I K ZMLUVE ES, URČENÉ NA ľUDSKÚ SPOTREBU Ovocie, zelenina a obilniny TALIANSKO Castagna del Monte Amiata (CHZO) La Bella della Daunia (CHOP) --------------------------------------------------
Úradný vestník L 231 , 13/09/2000 S. 0005 - 0005



Nariadenie Komisie (ES) č. 1929/2000 z 12. septembra 2000, ktorým sa mení a dopĺňa nariadenie (ES) č. 2603/1999 ustanovujúce pravidlá pre prechod na podporu rozvoja vidieka ustanovenú nariadením Rady (ES) č. 1257/1999 pokiaľ ide o transformáciu agroenvironmentálnych záväzkov prijatých v zmysle nariadenia Rady (EHS) č. 2078/92 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1257/1999 zo 17. mája 1999 o podpore pre rozvoj vidieka z Európskeho poľnohospodárskeho usmerňovacieho a záručného fondu (EPUZF), a ktorým sa menia a rušia niektoré nariadenia [1], najmä na jeho článok 53 (1), keďže: (1) Platné predpisy neumožňujú transformáciu agroenvironmentálneho záväzku, prijatého v zmysle nariadenia Rady (EHS) č. 2078/92 [2], v znení nariadenia Komisie (ES) č. 2772/95 [3], na nový záväzok v zmysle nového nariadenia (ES) č. 1257/1999. Článok 13 nariadenia Komisie (ES) č. 746/96 [4], v znení nariadenia (ES) č. 435/97 [5], ktorým sa ustanovujú podrobné pravidlá pre uplatňovanie nariadenia (EHS) č. 2078/92, uvádza, že záväzok môže byť transformovaný na iný záväzok len v tom istom päťročnom období. (2) Aby sa zaručila lepšia implementácia nového programovacieho obdobia, pokiaľ ide o agroenvironmentálne opatrenia, členským štátom treba umožniť, aby povolili transformáciu agroenvironmentálneho záväzku, dohodnutého na základe starých pravidiel, na nový päť- aleboviacročný záväzok v zmysle nariadenia (ES) č. 1257/1999, ak nový záväzok jednoznačne prospieva životnému prostrediu. (3) Opatrenia ustanovené v tomto nariadení sú v súlade so stanoviskom Výboru pre poľnohospodárske štruktúry a rozvoj vidieka, PRIJALA TOTO NARIADENIE: Článok 1 Na konci článku 3 sa vkladá nový odsek do nariadenia Komisie (ES) č. 2603/1999 [6]: "4. Pred skončením obdobia pre splnenie záväzku, prijatého v zmysle nariadenia (EHS) č. 2078/92, členské štáty môžu povoliť transformáciu tohto záväzku na nový záväzok na päť alebo viac rokov v zmysle nariadenia (ES) č. 1257/1999, ak: a) každý takýto prevod prináša nespochybniteľný úžitok pre životné prostredie, a b) existujúci záväzok bude výrazne posilnený." Článok 2 Toto nariadenie nadobúda účinnosť 20. deň odo dňa jeho uverejnenia v Úradnom vestníku Európskych spoločenstiev. Bude sa uplatňovať od 1. januára 2000. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 12. septembra 2000 Za Komisiu Franz Fischler člen Komisie [1] Ú. v. ES L 160, 26.6.1999, s. 80. [2] Ú. v. ES L 215, 30.7.1992, s. 91. [3] Ú. v. ES L 288, 1.12.1995, s. 35. [4] Ú. v. ES L 102, 25.4.1996, s. 19. [5] Ú. v. ES L 67, 7.3.1997, s. 2. [6] Ú. v. ES L 316, 10.12.1999, s. 26. --------------------------------------------------
Úradný vestník L 249 , 04/10/2000 S. 0020 - 0020



Nariadenie Komisie (ES) č. 2099/2000 z 3. októbra 2000, ktorým sa mení a dopĺňa nariadenie (ES) č. 2771/1999 ustanovujúce podrobné pravidlá pre uplatňovanie nariadenia Rady (ES) č. 1255/1999 týkajúceho sa intervencie na trhu s maslom a smotanou KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 1670/2000 [2], najmä na jeho článok 10, keďže: (1) Článok 21 nariadenia Komisie (ES) č. 2771/1999 [3], naposledy zmeneného a doplneného nariadením (ES) č. 1560/2000 [4], stanovuje, že intervenčné maslo určené na predaj muselo byť uskladnené pred 1. júlom 1996. (2) Vzhľadom na situáciu na trhu s maslom a na množstvo masla v intervenčných skladoch by sa malo maslo skladované od 1. septembra 1999 určiť na predaj. (3) Opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V článku 21 nariadenia (ES) č. 2771/1999 sa dátum "1. júl 1996" nahrádza dátumom "1. september 1999". Článok 2 Toto nariadenie nadobúda účinnosť na tretí deň po dni jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 3. októbra 2000 Za Komisiu Franz Fischler člen Komisie [1] Ú. v. ES L 160, 26.6.1999, s. 48. [2] Ú. v. ES L 193, 29.7.2000, s. 10. [3] Ú. v. ES L 333, 24.12.1999, s. 11. [4] Ú. v. ES L 179, 18.7.2000, s. 10. --------------------------------------------------
Úradný vestník L 323 , 20/12/2000 S. 0004 - 0004



Nariadenie Komisie (ES) č. 2786/2000 z 19. decembra 2000, ktorým sa mení a dopĺňa nariadenie (ES) č. 1623/2000 stanovujúce podrobné pravidlá na vykonávanie nariadenia (ES) č. 1493/1999 o spoločnej organizácii trhu s vínom, pokiaľ ide o trhové mechanizmy KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom [1] a najmä na jeho článok 33, keďže: (1) Článok 63 nariadenia Komisie (ES) č. 1623/2000 [2], naposledy zmeneného a doplneného nariadením (ES) č. 2409/2000 [3], stanovuje pravidlá na uplatnenie destilácie, ako je ustanovené v článku 29 nariadenia (ES) č. 1493/1999 a odsek 4 uvedeného článku stanovuje členským štátom dátumy pre nahlasovanie zmlúv uzatvorených na takúto destiláciu dvakrát mesačne. Aby sa zobrali do úvahy dovolenky okolo Vianoc v určitých členských štátoch, mal by sa dátum prvého nahlásenia v januári posunúť späť. (2) Prvý pododsek článku 100 (2) b) nariadenia (ES) č. 1623/2000 stanovuje určité stropy pre straty alkoholu prípustné vo výrobkoch destilovaných z vína počas rôznych stupňov skladovania a prepravy. Druhý a tretí pododsek vyššie uvedeného odseku stanovujú pravidlá o kombinovanom uplatnení uvedených limitov. Uvedené pravidlá sú nesprávne a mali by sa opraviť. (3) Opatrenia ustanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 V článku 63 (4) nariadenia (ES) č. 1623/2000 sa týmto pridá nasledujúca veta: "V januári sa však vyššie uvedené nahlásenie vykoná desiaty namiesto piaty deň mesiaca." Článok 2 1. Druhý pododsek článku 100 (2) b) nariadenia (ES) č. 1623/2000 sa týmto nahrádza nasledujúco: "Piata a/alebo šiesta percentuálna sadzba sa môže pridať k druhej alebo tretej percentuálnej sadzbe." 2. Tretí pododsek článku 100 (2) b) nariadenia (ES) č. 1623/2000 sa týmto nahrádza nasledujúco: "Siedma a/alebo ôsma percentuálna sadzba sa môže pridať k štvrtej percentuálnej sadzbe." Článok 3 Toto nariadenie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. decembra 2000 Za Komisiu Franz Fischler člen Komisie [1] Ú. v. ES L 179, 14.7.1999, s. 1. [2] Ú. v. ES L 194, 31.7.2000, s. 45. [3] Ú. v. ES L 278, 31.10.2000, s. 3. --------------------------------------------------
Úradný vestník L 283 , 09/11/2000 S. 0014 - 0014



Nariadenie Komisie (ES) č. 2461/2000 z 8 novembra 2000, ktorým sa mení a dopĺňa nariadenie (ES) č. 2138/97, ktoré vymedzuje homogénne produkčné zóny olivového oleja KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady č. 136/66/EHS z 22. septembra 1966 týkajúce spoločnej organizácie trhu s olejmi a tukmi [1], naposledy zmenenom a doplnenom nariadením (ES) č. 2702/1999 [2], so zreteľom na nariadenie Rady (EHS) č. 2261/84 zo 17. júla 1984, ktorým sa ustanovujú všeobecné pravidlá na poskytnutie podpory na výrobu olivového oleja a podpory organizáciám výrobcov olivového oleja [3], naposledy zmenenom a doplnenom nariadením (ES) č. 1639/98 [4], najmä na jeho článok 19, keďže: (1) Článok 18 nariadenia (EHS) č. 2261/84 stanovuje, že výnosy olív a výťažky oleja sa stanovia podľa homogénnych produkčných zón na základe číselných údajov dodaných pestovateľským členským štátom. (2) Produkčné zóny sú určené v prílohe k nariadeniu Komisie (ES) č. 2138/97 [5], naposledy zmenenom a doplnenom nariadením (ES) č. 2224/2000 [6]. Z administratívnych a štrukturálnych dôvodov by sa mali vykonať zmeny a doplnky homogénnych produkčných zón v Grécku pre hospodársky rok 1999/2000. (3) Opatrenia ustanovené v tomto nariadení sú v súlade s názorom Riadiaceho výboru pre oleje a tuky, PRIJALA TOTO NARIADENIE: Článok 1 Bod C prílohy k nariadeniu (ES) č. 2138/97 sa mení a dopĺňa takto: V nomos"Ηρακλείου": - obce "Κασσάνων", "Νιπηδητού" a "Παναγιάς" sa vypúšťajú zo zóny 3, - obce "Αφρατίου", "Εμπάρου", "Καραβάδου", "Μάρθας", "Μηλιαράδου" a "Ξενιάκου" sa vypúšťajú zo zóny 4, - vytvára sa nová zóna známa ako "zóna 10", ktorá zahŕňa obce "Αφρατίου", "Εμπάρου", "Καραβάδου", "Κασσάνων", "Μάρθας", "Μηλιαράδου", "Νιπηδητού", "Ξενιάκου" a "Παναγιάς" - obec "Προφήτη Ηλία" sa presúva zo zóny 9 do zóny 2. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 8. novembra 2000 Za Komisiu Franz Fischler člen Komisie [1] Ú. v. ES 172, 30.9.1996, s. 3025/66. [2] Ú. v. ES L 327, 21.12.1999, s. 7. [3] Ú. v. ES L 208, 3.8.1984, s. 3. [4] Ú. v. ES L 210, 28.7.1998, s. 38. [5] Ú. v. ES L 297, 31.10.1997, s. 3. [6] Ú. v. ES L 253, 7.10.2000, s. 16. --------------------------------------------------